# Fleroviom

Un elfenn gimiek eo ar fleroviom ; Fl eo e arouez kimiek, 114 e niver atomek ha 289 e dolz atomek diouganet. Ur metal paour eo hervez e niver atomek, evel $_{13}$Al, $_{31}$Ga, $_{49}$In, $_{50}$Sn, $_{81}$Tl, $_{82}$Pb, $_{83}$Bi ha $_{116}$Lv, hogen diwar an nebeud a ouzer a-zivout e berzhioù kimiek e c'halljed e lakaat e-touez ar gazoù nobl, a zo $_2$He, $_{10}$Ne, $_{18}$Ar, $_{36}$Kr, $_{54}$Xe ha $_{86}$Rn. Un elfenn genaozet gant mab-den eo, n'er c'haver ket en natur. Skinoberiek eo ar fleroviom.

## Istor

E 1998, Ensavadur Unvanet an Enklaskoù Nukleel (ruseg : Объединённый институт ядерных исследований, ОИЯИ) e Dubna a vombezennas plutoniom-244 ($^{244}$Pu) gant ionennoù kalkiom-48 ($^{48}$Ca) ; gounezet e voe un atom hepken eus izotop 289 an elfenn 114 ($^{289}$114), a c'hanas rannoùigoù α gant un hanter-vuhez a 30 eilenn. E miz Meurzh 1999, e Dubna adarre, e voe erlerc'hiet Pu-244 ouzh Pu-242 a-benn gounit izotopoù all ; daou atom eus an elfenn 114 a zeuas, hogen n'ouzer ket pe re ez-resis. E miz Even 1999 e voe adkaset an arnodenn, daou atom all eus an elfenn 114 a voe gounezet. E miz Kerzu 2003 e voe kadarnaet dizoloadenn $^{289}$114 gant EUEN Dubna. E miz Mae 2009 ez embannas an International Union of Pure and Applied Chemistry (IUPAC) un danevell a-zivout dizoloadenn ar c'hopernikiom $_{112}$Cn-283. Dre an dizoloadenn-se e voe anzavet hini an elfenn 114 neuze, pa'z eo hemañ an dazgwered a oa bet kaset da benn :
| 291 | Lv → α 10,74 MeV / 18 ms → | 287 | Fl → α 10,02 MeV / 480 ms → | 283 | Cn |
| 116 | Lv → α 10,74 MeV / 18 ms → | 114 | Fl → α 10,02 MeV / 480 ms → | 112 | Cn |
Kinnig a reas skipailh Dubna an anv flerovium en enor d'ar skiantour soviedel Georgyi Nikolayevitch Flerov (1913-1990) a oa bet unan eus dizoloerien ar skiriad emdarzhek ; asantet e voe gant an IUPAC.

## Perzhioù

Dianav eo perzhioù fizikel ha kimiek ar fleroviom, en abeg d'e hanter-vuhez re verr. Er strollad 7 emañ $_{114}$Fl hervez e niver atomek, hogen arnodennoù bet kaset e Dubna hag e Suis e 2007 gant $^{287}$Fl war ur pal aour o deus diskouezet emzalc'hioù a vije re ur gaz nobl. Kement-se a c'halljer displegañ dre efedoù keñverel.

### Izotopoù

E Dubna ez eus bet arsellet izotopoù eus $_{114}$Fl o vezañ ganet diwar skinoberiegezh al livermoriom $_{116}$Lv hervez an daolenn-mañ :
| $_{116}$Lv | Izotop $_{114}$Fl arsellet |
| $^{293}$Lv | $^{289}$Fl |
| $^{292}$Lv | $^{288}$Fl |
| $^{291}$Lv | $^{287}$Fl |
Bez' ez anavezer 7 izotop eus Fl, skinoberiek an holl anezho.
Izotopoù stabilañ ar fleroviom :
| Izotop | % en natur | Hanter-vuhez | Dizoloadenn |
| $^{289}$Fl | kevanaozet | 2,6 eilenn | 1999 |
| $^{288}$Fl | kevanaozet | 0,8 eilenn | 2002 |
| $^{287}$Fl | kevanaozet | 0,48 eilenn | 2002 |
| $^{286}$Fl | kevanaozet | 0,13 eilenn | 2002 |
| $^{285}$Fl | kevanaozet | 0,125 eilenn | 2010 |

## Arver

Hini ebet.

## Notennoù

* ↑ Diouganet hervez hini ar plom.
* ↑ War-dro 125 km en norzh da Voskov emañ Dubna. Un Наукоград, naukograd, "Kêr ar Skiantoù" eo ez-ofisiel.
* ↑ Physical Review Letters (en) Liamm oberiant 05 GEN 13
* ↑ Nature (en) Liamm oberiant 05 GEN 13
* ↑ Physical Review C (en) Liamm oberiant 05 GEN 13
* ↑ IUPAC (en) Liamm oberiant 05 GEN 13
* ↑ IUPAC & IUPAC (en) Liamm oberiant 05 GEN 13
* ↑ EUEN Dubna (en) Liamm oberiant 05 GEN 13
* ↑ Paul Scherrer Institut (en) Liamm oberiant 05 GEN 13
* ↑ EUEN Dubna (en) Liamm oberiant 05 GEN 13

## Daveennoù

* American Chemical Society (en) Liamm oberiant 25 DU 12
* AN NOALLEG Yann-Baol, Geriadur ar Gimiezh, Preder, Plomelin, 2008 ISBN 978-2-901383-69-7 Preder
* AN NOALLEG Yann-Baol, Geriadur ar Fizik, Preder, Plomelin, 2006 ISBN 978-2-901383-64-2
* Annales de chimie et de physique, Gallica / Bibliothèque nationale de France (fr) Liamm oberiant 26 HER 12
* Atomic weights of the elements 2007 (IUPAC Technical Report) Pure an Applied Chemistry (en) Liamm oberiant 26 HER 12
* Atomic Weights and Isotopic Compositions for All Elements National Institute of Standards and Technology (en) Liamm oberiant 18 HER 12
* Bureau de Recherche Géologique et Minière (BRGM) (fr) Liamm oberiant 26 HER 12
* CONSIDINE Glenn D., Van Nostrand's Encyclopedia of Chemistry, Wiley-Interscience, 2005 ISBN 978-0-471-61525-5 (en)
* DEPOVERE Paul, La classification périodique des éléments — La merveille fondamentale de l'Univers, De Boeck, Brussels, Belgia, 2002 ISBN 978-2-8041-4107-3 (fr)
* EMSLEY John, Nature's Building Blocks — An A-Z Guide to the Elements, Oxford University Press, 2001 ISBN 978-0-19-850341-5 (en)
* Geriadur brezhoneg An Here, Plougastell-Daoulaz, 2001 ISBN 978-2-86843-236-0
* ÉTIENNE Guy, Geriadur ar Stlenneg, Preder, 1996 ISBN 978-2-901383-14-7
* HOLDEN Norman, History of the Origin of the Chemical elements and Their Discoverers, New York, 2001 Brookhaven National Laboratory (en) Liamm oberiant 26 HER 12
* HOLLEMAN Arnold F, WIBERG Egon & WIBERG Nils, Inorganic Chemistry, Academic Press Inc., 2001, ISBN 978-0-12-352651-9 (en) Google Books (en) Liamm oberiant 26 HER 12
* International Union of Pure and Applied Chemistry (IUPAC) (en) Liamm oberiant 26 HER 12
* Jefferson Lab (en) Liamm oberiant 22 KZU 12
* Joint Institute for Nuclear Research (ОИЯИ e Dubna) (en) Liamm oberiant 25 DU 12
* LIDE David R., CRC Handbook of Chemistry and Physics - 88th Edition, CRC Press,2007 ISBN 978-0-8493-0488-0 (en)
* National Nuclear Data Center (en) Liamm oberiant 09 KZU 12
* Royal Society of Chemistry (en) Liamm oberiant 03 KZU 2012
* STWERTKA Albert, A Guide to the Elements, Oxford University Press, 1996 ISBN 978-0-19-508083-4 (en)
* Webelements (en) Liamm oberiant 26 HER 12
* Kimiezh | Elfennoù kimiek
* Rolloù hervez an arouez ~ hervez an anv •
* Taolenn beriodek
* Taolennoù an izotopoù rannet ~ klok
* Dmitriy Mendeleyev • Ernest Rutherford